Rješenje Suda (šesto vijeće) od 4. listopada 2024. (zahtjev za prethodnu odluku koji je uputio Nejvyšší správní soud - Češka Republika) – N.V.N./Komise pro rozhodování ve věcech pobytu cizinců
(predmet C-761/231, Komise pro rozhodování ve věcech pobytu cizinců)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Direktiva 2011/98/EU – Izdavanje jedinstvene dozvole za boravak i rad državljanima trećih zemalja na državnom području države članice – Načelo ekvivalentnosti – Članak 47. Povelje Europske unije o temeljnim pravima – Klasificirane informacije – Pristup spisu”
Jezik postupka: češki
Sud koji je uputio zahtjev
Nejvyšší správní soud
Stranke glavnog postupka
Tužitelj: N.V.N.
Tuženik: Komise pro rozhodování ve věcech pobytu cizinců
Izreka
Članke 41. i 47. Povelje Europske unije temeljnim pravima, u vezi s načelom ekvivalentnosti treba tumačiti na način da im se ne protivi nacionalni propis kojim se nacionalnom sudu koji je nadležan za provjeru zakonitosti odluke o boravku donesene na temelju Direktive 2011/98/EU Europskog parlamenta i Vijeća od 13. prosinca 2011. o jedinstvenom postupku obrade zahtjeva za izdavanje jedinstvene dozvole za boravak i rad državljanima trećih zemalja na državnom području države članice te o zajedničkom skupu prava za radnike iz trećih zemalja koji zakonito borave u državi članici, zabranjuje da, na temelju klasificiranih podataka, sam odobri pristup tim informacijama osobi o kojoj je riječ u slučaju da taj sud smatra da izostanak priopćavanja tih informacija toj osobi nije opravdan, iako on ima tu ovlast u okviru žalbi koje se ne odnose na sporove o pravu boravka stranaca.
____________
1     SL C/2024./2723, C